
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea art. 2861 şi 2862 din Legea nr. 297/2004 privind piaţa de capital, cu care comisia noastră a fost sesizată în fond cu adresa Biroului Permanent nr. Plx.393 din 14 mai 2007.
	PREŞEDINTE,

Aurel Gubandru

RAPORT

asupra propunerii legislative pentru modificarea art. 2861 şi 2862 
din Legea nr. 297/2004 privind piaţa de capital
Cu adresa nr. Plx.393 din 14 mai 2007, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea art. 2861 şi 2862 din Legea nr. 297/2004 privind piaţa de capital.
La întocmirea raportului s-a avut în vedere avizul favorabil al Consiliului Legislativ nr. 56 din 16 ianuarie 2007, punctul de vedere negativ al Guvernului nr. 371 din 9 februarie 2007 precum şi avizul negativ al Comisiei juridice, de disciplină şi imunităţi.
Prezenta propunere legislativă are ca obiect de reglementare modificarea Legii nr. 297/2004 privind piaţa de capital cu modificările şi completările ulterioare. Modificarea vizează ridicarea pragului de la 1% la 5% din capitalul social al societăţilor de investiţii financiare pe care îl poate dobândi cu orice titlu sau îl poate deţine orice persoană singură ori împreună cu persoanele cu care acţionează în mod concertat. 
Propunerea legislativă face parte din categoria legilor organice, potrivit art. 73 din Constituţia României, republicată.
La dezbaterea propunerii legislative au participat, în conformitate cu prevederile art. 51 şi 52 din Regulamentul Camerei Deputaţilor: din partea Comisiei Naţionale a Valorilor Mobiliare domnul Bodgan Mihai Chetreanu – comisar şi doamna Daniela Miclea – director,  şi domnul senator Ionuţ Popescu, în calitate de iniţiator.
La lucrările comisiei au participat  23  deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi.
Propunerea legislativă a fost respinsă de Senat în şedinţa din data de 9 mai 2007.

Propunerea legislativă, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii propunerii legislative pentru modificarea art. 2861 şi 2862 din Legea nr. 297/2004 privind piaţa de capital, în şedinţa din data de 11 septembrie 2007, comisia propune  respingerea  acesteia din următoarele considerente:
Emiterea unui act normativ care să modifice din nou textul Legii nr. 297/2004 privind piaţa de capital a atras atenţia reprezentanţilor Comisiei Europene pentru care aceste modificări ar reprezenta o instabilitate legislativă care generează confuzii în rândul investitorilor pe piaţa de capital. Aceste prevederi au fost modificate succesiv, prin Legea nr. 208/2005 şi ulterior prin Ordonanţa Guvernului nr. 41/2005 aprobată prin Legea nr. 97/2006.

În acelaşi timp, la nivelul Uniunii Europene se va emite o directivă în acest domeniu care va fi implementată şi în legislaţia noastră, ceea ce ar determina implicit o nouă modificare a prevederilor Legii nr. 297/2004 privind piaţa de capital.
	PREŞEDINTE,

Aurel Gubandru
	SECRETAR,

Radu Cătălin Drăguş


Consilier parlamentar

Bărdiţă Mariana       

